Document ID: /roh_data/filtered/fineweb-2-filterrobots_roh.jsonl.gz/40338

Duas da tschintg persunas en las citads grondas han fatg in studi da scol'auta. A Turitg ha schizunt mintga segund fatg in studi. Quai mussa la nova statistica da las citads svizras da l'Uffizi federal da statistica. Tar las citads tranter 50'000 e 100'000 abitants haja mintga terz in diplom da scol'auta. La media en tut ils lieus en Svizra è tar 28,6%.
L'auta concentraziun da persunas cun in'auta furmaziun en las citads grondas saja per part da declerar cun las scolas autas, ch'èn là. Vinavant sajan era centers da perscrutaziun e d'instituziuns sco ospitals u organisaziuns internaziunalas là.
RR novitads 10:00